**Ingeborg Heldal** (født 1973) er en norsk journalist og redaktør. Hun har siden 2017 vært redaktør for kvinnemagasinet *KK*. Hun ble norgeskjent i forbindelse med en episode knyttet opp til president Bill Clintons norgesbesøk i 1999.

Karriere
--------

I 1992 flyttet Heldal til Trondheim for å studere tysk og historie. Etter det flyttet hun til Oslo for å ta sosiologipedagogikk, og fikk i 1997 jobb som klasseforstander ved Uranienborg skole i Oslo, en stilling hun hadde til 2000.

Høsten 1999 ble Heldal rikskjendis da USAs president Bill Clinton tilfeldigvis stoppet opp og pratet med henne foran Slottet i Oslo. Clinton var på norgesbesøk da den aktuelle episoden inntraff. Pressen trakk øyeblikkelig parallellen til Monica Lewinsky, og dermed gikk bildene av henne og president Clinton verden over. Aviser og TV-stasjoner kontaktet henne og 19. november deltok hun på Fredrik Skavlans talkshow *Først & sist*. Hun var også gjest på nederlandsk TV. Året etter fikk hun en programlederjobb i NRK der hun ledet familieprogrammet *Ryk eller reis*. Høsten 2000 jobbet hun som utegående reporter i *Du skal danse mye*, og arbeidet samme høst med research og sketsjer til barneserien *Hjemmefronten* på NRK2. Våren 2001 var hun programleder for Melodi Grand Prix 2001 fra Tromsø. I 2001, 2002 og 2003 var hun programleder for det påskesendte barneprogrammet *Påskemorgen*. I 2008 var hun jurymedlem i det TV3-sendte programmet *Top Model Norge*.

I perioden 2002 til 2004 studerte hun journalistikk på Norsk journalisthøgskole i Oslo. Etter et kort oppholdt i *Se og Hør* i 2003, arbeidet hun i perioden 2004–2007 som skribent for kvinnemagasinet *KK*. Fra 2007 til 2012 var hun sjefredaktør i *Cosmopolitan*. Fra 2008 til 2010 var hun også en av programlederne for *Studio 5*. Fra 2012 til 2013 var hun journalist, filmanmelder og programleder i Viasat Film. I 2013 ble hun ansatt som redaktør i *Side2*, Nettavisens livsstilsmagasin for kvinner. I 2017 ble hun ansatt som redaktør for kvinnebladet *KK,* hvor hun tidligere hadde jobbet som journalist.

Familie
-------

Hun ble i 2008 gift med journalist Halvor Haugen (f. 1981).

Referanser
----------

1. ↑   Proff, www.proff.no, besøkt 2. august 2022[Hentet fra Wikidata]
2. ↑   Nettavisen, www.nettavisen.no, utgitt 22. mai 2022, besøkt 23. juni 2022[Hentet fra Wikidata]
3. ↑  «USA smiler av norsk Clinton-feber». *Dagbladet*. 4. november 1999. Besøkt 15. september 2008. «*norske medier raskt trakk parallellen til Monica Lewinsky da Bill Clinton hilste på den 26 år gamle læreren*»
4. ↑  «Jeger eller bytte?». *Dagbladet*. 13. juli 2000. Besøkt 15. september 2008.
5. ↑  AS, TV 2 (18. juni 2010). «Kjendisjentenes hete sommertips». *TV 2* **(norsk)**. Besøkt 5. februar 2019.
6. ↑  «highway to heldal». *Dagbladet*. 20. juli 2007. Besøkt 15. september 2008.
7. ↑  Heldal slutter i Cosmopolitan. seher.no (21. juni 2012)
8. ↑  Ingeborg Heldal (40). journalisten.no (7. november 2013)
9. ↑  «Ingeborg Heldal forblir redaktør for KK. Går fra konstituert til fast rolle», *Journalisten* 30. oktober 2017
10. ↑  «Stod rosa og sort brud i Paris». *Se og Hør*. 18. juni 2008. Arkivert fra originalen 9. oktober 2008. Besøkt 16. september 2008. «*30. mai ga hun kjæresten Halvor Haugen sitt ja i den norske ambassaden i Paris.*»
11. ↑  «Død over romantikken». *Dagbladet*. 13. mars 2003. Besøkt 16. september 2008. «*Ingeborg Heldal og Halvor Haugen har sammenliknet 80-tallets Romantikk med dagens ungpikeblader*»

Eksterne lenker
---------------

* (en) Ingeborg Heldal på Internet Movie Database Rediger på Wikidata
* (no) Tett på nett: Ingeborg Heldal (VG, 2000)

|  |  |
| --- | --- |
| Oppslagsverk/autoritetsdata | VIAF
 |